Ցոլակ Մլքե-Գալստյան

Ցոլակ Մլքե-Գալստյան (փետրվարի 25, 1984(1984-02-25), Երևան, Հայկական ԽՍՀ, ԽՍՀՄ), հայ պարաբեմադրիչ (խորեոգրաֆ), նկարիչ, բեմադրիչ, դրամատուրգ, արվեստի կառավարիչ, «Միհր» ժամանակակից պարի թատրոնի հիմնադիր ու գեղարվեստական ղեկավար։ Ցոլակ Մլքե-Գալստյանը համարվում է ժամանակակից պարի հիմնադիրը Հայաստանում։ 
Հայ քանդակագործ, նկարիչ, խեցեգործ Հրաչյա Գալստյանի որդին է։


== Կրթություն ==
2020 թ. մասնակցել է «Բազմաբնագավառ Կացարանային Ծրագիրին. Վերանայելով Բուռն Քսանականները 1920/2020: Արվեստ, Մշակույթ և Փարիզյան Դպրոց», կազմակերպված  L'Air Arts կազմակերպության կողմից, Փարիզում։
2015 մասնակցել է «Մոդեռն Պար»  վարպետության  դասին՝ կազմակերպված Թբիլիսիի Ժամանակակից Պարի և Արվեստների Փառատոնի կողմից և անցկացված Դենիս Լեմպարտի կողմից Թբիլիսիում։
2012 թ. մասնակցել է «Ներառական Պար» վարպետության  դասին՝ կազմակերպված Բրիտանական Խորհրդի կողմից,Կանդոկո Թատրոնի գլխավորությամբ (Միացյալ Թագավորություն) Երևանում։
2009 թ. ուսումնասիրել է "Open Circle" ձևամտածողությունը  Լիտվայի  "Open Circle" թատրոնում։
2008 թ. մասնակցել է «Թատրոնի կառավարման ծրագրի»՝ կազմակերպված Քեմբրիջ-Երևան Քույր քաղաքներ ասոցիացիայի կողմից ԱՄՆ-ի Բոստոն, Քեմբրիջ և Նյու-Յորք քաղաքներում։
2006 թ. ուսումնասիրել է «Ժամանակակից պար» «Դունկան կենտրոն»-ում Պրահայում։
2006 թ. մասնակցել է «Ինտերակտիվ թատրոն»-ի դասընթացների՝ Քարին Չեփմենի գլխավորությամբ Երևանում։
2006 թ. մասնակցել է «Պարի փիլիսոփայության» դասընթացների՝ Մոդրիս Թենիսոնսի գլխավորությամբ Ռիգայում։
2001-2007 թթ. սովորել է գրաֆիկական դիզայն «Երևանի գեղարվեստի պետական ակադեմիաում»։
1996-2002 թթ. սովորել է դերասանի վարպետություն «Ելք» փորձարարական-արտիստական թատրոնում։
1998-2000 թթ. սովորել է Մ.Սեբաստացի կրթահամալիրի Գեղարվեստի դպրոցում։
1998 թ. սկսել է ուսումնասիրել ժամանակակից պար ուղղությունը։
1992 թ. սկսել է հաճախել դասական պարի դասընթացների։
1990 թ. սկսել է պարել հայկական ժողովրդական և ազգագրական պարեր, զուգահեռաբար պարել է լատինամերիկյան սպորտային պարեր։ Եղել է Հայաստանի Պարի Պետական Անսամբլի անդամ 1990-1992 թթ.-ին։


== Գործունեություն ==
2003 թ. քրոջ՝ Շողակաթ Մլքե Գալստյանի հետ հիմնադրում է «Միհր» ժամանակակից պարի թատրոնը և հանդես է գալիս որպես դրա գեղարվեստական ղեկավար, պարաբեմադրիչ և մենակատար։ Նա նաև ղեկավարում է ՄԻՀՐ թատրոնի ուսումնական ծրագիրը և դասավանդում է ժամանակակից պար, պարի թատրոն և բեմական շարժում։
2005 թ.-ից մինչ օրս «Հայֆեստ» միջազգային թատերական փառատոնի բացօթյա և հատուկ միջոցառումների, ինչպես նաև Պարային Հարթակի ղեկավարն է։
2017 թ.-ից մինչ այսօր հանդիսանում է «Խաչատուր Աբովյանի անվան հայկական պետական մանկավարժական համալսարանի» Պարարվեստի մանկավարժության ամբիոնի դասախոս։
2011-2017 թթ. վարել է «Պարը որպես զգացմունք» և «Շարժումը որպես զգացմունք» վարպետության դասերը Լեհաստանում (Օլշտին), ԱՄՆ-ում (Ալբուքերք, Լոս Անջելես, Կալաբասաս, Վենտուրա), Իրանում (Սպահան, Թեհրան), Ռուսաստանում (Իվանովո, Սանկտ-Պետերբուրգ)։
2015 թ. եղել է «Ասանք Անանք» սիրիահայ երիտասարդության ներգրավվածության փառատոնի գեղարվեստական ղեկավարը։
2011-2012 թթ. աշխատել է որպես թատերական փորձագետ «Հայ-թուրքական հաշտեցման նախագիծ»-ի շրջանակում Մուշում (Թուրքիա) և Գյումրիում (Հայաստան)։Ցոլակ Մլքե-Գալստյանը IETM՝ Ժամանակակից Արվեստի Միջազգային Ցանցի անդամ է։


== Ներկայացումներ ==
Ցոլակ Մլքե-Գալստյանը «Միհր» ժամանակակից պարի թատրոնի 21 ներկայացումների պարաբեմադրիչն (խորեոգրաֆ) է ու ավելի քան 70 նախագծերի գեղարվեստական ղեկավարը։


== Ծանոթագրություններ ==


== Գրականություն ==
Васенина, Екатерина (2013). Современный танец постсоветского пространства. «БАЛЕТ». ISBN 978-5-901818-12-1
Next Stage Europe 3 (2017). Contemporary Theatrical Texts by  Armenian, Georgian, Azerbaijani and Russian playwrights. Graf & Graf.


== Արտաքին հղումներ ==
Միհր ժամանակակից պարի թատրոնի կայք
Where does the dance begin?: Tsolak Mlke-Galstyan at TEDxYerevan
Իմ գրադարանը. Ցոլակ Մլքե-Գալստյան